burgasdotpro/wikipedia huggingface dataset:
Pyrenejský mastif

Pyrenejský mastif (Pyrenejský mastin) je plemeno psa uznané v FCI v skupine 2. pod číslom 92. 
Vzhľad.
Pyrenejský mastif sa so svojou kohútikovou výškou radí medzi molosy. Je to impozantný pes krátkeho štvorcového rámca so silným krkom a širokým hrudníkom. Má drsnejšiu, polodlhú a hustú srsť, ktorá má byť biela s dobre vyznačenými fľakmi rovnako sfarbenými ako maska. Uši sú vždy sfarbené, zatiaľ čo špička chvosta a zadná časť končatín je biela. Cenia sa najmä jedince so stredne sivými, intenzívne zlatožltými, hnedými, čiernymi, striebornými, svetlobéžovými, pieskovými alebo mramorovanými fľakmi. Nežiaduce sú červené fľaky a bieložltý základ. Uši sú stredne veľké, trojuholníkové, nasadené povyše očí
Povaha a upotrebenie.
Pyrenejský mastif pochádza zo španielskych Pyrenejí. Jeho úlohou bolo stráženie a obrana stád a pastierov pred vlkmi a medveďmi. Túto úlohu plní aj dodnes tiež ako strážny pes. Je to inteligentné, ľahko cvičiteľné plemeno so sklonom riešiť situácie individuálne (zlodej). Dobre sa znáša s inými zvieratami. Napriek svojej veľkosti je živý a pohyblivý. 
Odkazy.
Slovakia Moloss Club
Pyrenejský mastif (česky)
Lakmus

Lakmus je vodou riediteľné farbivo extrahované z istých druhov lišajníkov. Používa sa ako acidobázický indikátor (indikátor pH) v chémii. Často sa ním napúšťa filtračný papier, čím vzniká lakmusový papierik alebo lakmusový papier.
História.
Slovo lakmus pochádza z holandského "lakmoes", ktoré pochádza zo slov "lēken", "kvapkať", a "mōs", "listová zelenina""." Jeho anglický názov, litmus, pochádza zo staroseverského "litmosi", "byliny používané na farbenie".
Použitie lakmusu zaviedol okolo roku 1300 alchymista Arnaldus de Villanova.
Od 16. storočia sa toto farbivo získavalo hlavne v Holandsku.
Chemické vlastnosti.
Lakmus má priradené CAS číslo 1393-92-6 a táto zmes obsahuje 10 až 15 rôznych farbív. Chemické látky prítomné v lakmuse sú pravdepodobne zhodné s látkami prítomnými v podobnej zmesi, orceíne, ale v inom pomere. Na rozdiel od orceínu majú hlavné zložky lakmusu molárnu hmotnosť okolo 3300 g/mol. Acidobázické vlastnosti lakmusu sú spôsobené predovšetkým azolitmínom alebo 7-hydroxy-2-fenoxazónovým chromofórom. Niektoré zložky lakmusu majú konkrétne názvy, napríklad erytrolitmín (alebo erytroleín) alebo azolitmín. Azolitmín má podobné indikátorové vlastnosti.
Prírodné zdroje.
Lakmus sa získava z viacerých druhov lišajníkov. Hlavným zdrojom sú:
Toto farbivo možno získať takisto z druhov:
Použitie.
Lakmus je možné pripraviť ako vodný roztok, ktorý reaguje na zmenu pH roztoku. V kyslých podmienkach je roztok červený, v zásaditých podmienkach má modrú farbu.
Lakmus sa niekedy používa na farbenie vína (kyselina vínna prítomná vo víne ho sfarbuje do červena).
Lakmusový papierik.
Lakmusom sa napúšťajú prúžky filtračného papiera, čím vzniká jeden z najstarších pH indikátorov, používaných na testovanie kyslosti. Tento papier je známy ako lakmusový papier či papierik. Modrý lakmusový papierik sa farbí načerveno v kyslých prostrediach a červený lakmus sa sfarbí namodro v zasaditých podmienkach. Zmena farby prebieha v rozmedzí 4,5 - 8,3 pH (pri 25 °C). Neutrálny lakmusový papierik má fialovú farbu.
Modrý lakmusový papier sa pripravuje priamym namáčaním papiera v lakmusovom odvare. Červený lakmus vznikne zmiešaním veľmi zriedenej kyseliny do pôvodného modrého lakmusového roztoku (väčšinou sa používa kyselina octová alebo chlorovodíková). Lakmus je možné aj zneutralizovať pridaním menšieho množstva kyseliny, čím vznikne purpurový lakmus.
Vlhký lakmusový papierik je možné použiť na skúšky s plynmi rozpustnými vo vode, ktoré menia kyslosť či zásaditosť roztoku. Plyn sa rozpustí vo vode a výsledný roztok zmení farbu lakmusového papieriku. Napríklad plynný amoniak, ktorý je zásaditý, sfarbí lakmusový papierik namodro. 
Lakmusový papierik reaguje i na chemické reakcie iné než acidobázické. Plynný chlór ho napríklad odfarbí do biela, pretože vzniká chlórnan, ktorý funguje ako bielidlo. Adíciou chlórnanu na farbivo vzniká halohydrín, čím dochádza k strate konjugovaného systému a teda i farby. Táto reakcia je nevratná, lakmus v tomto prípade nefunguje ako indikátor.
Ostravsko-opavská diecéza

Ostravsko-opavská diecéza je rímskokatolícka diecéza zriadená v severovýchodnej časti Česka 30. mája 1996 bulou pápeža Jána Pavla II. "Ad Christifidelium spirituali". Je súčasťou Moravskej cirkevnej provincie. 
Prvým biskupom bol František Václav Lobkowicz, ktorý zomrel v roku 2022. Jeho nástupcom bol 4. júla 2023 menovaný dovtedajší pomocný biskup diecézy Martin David.
Biskup sídli v Ostrave, kde sa nachádza i katedrála Božského Spasiteľa, v Opave je konkatedrála Nanebovzatia Panny Márie. Diecéza je členená na 11 dekanátov.
Kyselina mravčia

Kyselina mravčia (systémový názov kyselina metánová) je najjednoduchšia karboxylová kyselina (funkčný vzorec HCOOH). Je dôležitým medziproduktom v prírodných biochemických dejoch, vyskytuje sa v jedoch žihadiel včiel a mravcov, odkiaľ pochádza aj jej slovenský nesystémový názov.
V prírode sa okrem včiel a mravcov vyskytuje v žihadlách a uhryznutiach mnohých iných druhov hmyzu radu blanokrídlovcov. Je tiež výsledným produktom spaľovania vozidiel poháňaných alternatívnou zmesou metanolu a benzínu. V minulosti sa pripravovala destiláciou mravčích tiel. Momentálne sa ročná produkcia spomínanej kyseliny pohybuje v tisícoch ton. Používa sa pri elektrolytickom pokovovaní materiálov, pri spracovaní koží, či už pri syntéze zložitejších zlúčenín. Soli (a estery) kyseliny mravčej sa nazývajú mravčany alebo formiáty. Mravčanový ión má vzorec HCOO−.
Kyselina mravčia sa charakterizuje ako kvapalina s leptavými účinkami (na koži spôsobuje nepríjemné pľuzgiere), je bezfarebná a vo vode dobre rozpustná. Má silné redukčné vlastnosti a bakteriocidné účinky. Používa sa ako konzervovadlo.
Kyselina mravčia je látka, ktorá spôsobuje toxicitu metanolu.
John Marshall

John Marshall (* 24. september 1755 – † 6. júl 1835) bol americký štátnik a právnik, ktorý sa významnou mierou zaslúžil o formovanie amerického ústavného práva. Marshall bol štvrtým predsedom Najvyššieho súdu USA, tu slúžil od roku 1801 až do jeho smrti. Bol členom Snemovne reprezentantov a počas vlády Johna Adamsa bol ministrom zahraničných vecí USA (od 6. júna 1800 od 4. marca 1801). Marshall bol rodákom z Virgínie a stál na čele strany federalistov.
Bol najdlhšie vo funkcií predsedu Najvyššieho súdu USA v histórií. Marshall mu predsedal vyše tri dekády a hral významnú rolu pri rozvoju amerického právneho systému. Rozhodol, že súdy majú právo na súdne preskúmanie zákonov prijatých parlamentom a ich prípadné pozastavenie platnosti ak sú v rozpore s Ústavou Spojených štátov. Preto sa mu pripisuje kredit za ustálenie pozície súdnictva v rámci rozdelenia štátnej moci ako nezávislej a vplyvnej vetvy. Taktiež Marshall urobil viacero dôležitých rozhodnutí týkajúcich sa federalizmu a rozdelenia moci medzi federálnou vládou a jednotlivými štátmi. Najmä viackrát potvrdil zvrchovanosť federálneho práva nad právom jednotlivých štátov a presadzoval rozšírený výklad práv kongresu (uvedených v 1. Článku, 8. oddiel Ústavy USA).
Bennu

Vták Benu je staroegyptským predobrazom Fénixa. Jeho uctievanie je spojené so staroegyptským mestom On () v Dolnom Egypte. Medzi niektoré jeho prívlastky patria "Ten, ktorý sa rodí sám zo seba", "Ten, ktorý stúpa" a "Vládca výročí".
Etymologicky je meno Benu odvodené od slovesa weben znamenajúceho „jasne žiariť“ alebo „žiarivo stúpať“, ktoré sa viažu k pohybu slnka na oblohe. Uctievanie Benua je teda spojené s uctievaním slnka, predovšetkým v podobe slnečného boha Atum-Ra. Benu sa ďalej spájal s egyptským kalendárom, znovuzrodením a pravidelným, životodárnym stúpaním hladiny Nílu. Vo všeobecnosti Benu symbolizoval opakujúce sa javy v prírode, striedanie ročných období a ročný pohyb slnka po oblohe, aj v mytologickej histórii starovekého Egypta – tzv. milénia, po ktorých, ako Egypťania verili, sa dejiny opakujú.
S vtákom Benu sa spájajú aj tzv. kamene benben – . Podľa egyptskej kozmológie sa Benu na počiatku sveta vynoril z prvotných vôd a svojim výkrikom začal plynutie času. Potom sa z tých istých vôd vynorila prvá zem, pahorok benben, na ktorý sa nesmrteľný vták usadil. Na tomto prvotnom benbene údajne spočíval chrám boha Réa v One. 
O kulte vtáka Benu máme dosiaľ málo informácii a nevieme, aká bola jeho presná spojitosť s uctievaním boha Ra a s kultom faraónov. Podobne ako pri skúmaní iných zoomorfných kultov, v Egypte boli nájdené múmie volaviek, ktoré mohli predstavovať vtáka Benu.
Kyselina maslová

Kyselina maslová, systémový názov kyselina butánová (konjugovaná zásada butanoát), je karboxylová kyselina so štyrmi atómami uhlíka. Jej soli a estery sa nazývajú butanoáty alebo butyráty. Kyselina maslová sa nachádza v skazenom masle (odtiaľ pochádza jej triviálny názov), parmezáne, zvratkoch a pote. Má nepríjemný zápach a ostrú chuť so sladkým „chvostom“ (podobne ako dietyléter). Cicavce s dobrým čuchom (napr. psy) sú schopné ju odhaliť už pri koncentrácii 10 miliardtin, človek až pri koncentrácii nad 10 miliontin. Zo všetkých mastných kyselín vyskytujúcich sa v tukoch má v molekule najmenej atómov uhlíka.
Chemické vlastnosti.
Kyselina maslová je mastná kyselina, ktorá sa vo forme esterov vyskytuje v živočíšnych tukoch a rastlinných olejoch. Triacylglycerol kyseliny maslovej tvorí 3 až 4% masla. Pri žltnutí masla sa kyselina maslová hydrolýzou uvoľňuje z väzby na glycerole a spôsobuje nepríjemný zápach takého masla.
Kyselina maslová je dôležitým členom podskupiny mastných kyselín nazvanej mastné kyseliny s krátkym reťazcom (ide o najnižšiu mastnú kyselinu vyskytujúcu sa v tukoch). Je to slabá kyselina s p"K"a 4,82, podobnou kyseline octovej s pKa 4,76. Podobná sila týchto kyselín vychádza z ich spoločnej koncovej štruktúry -CH2COOH. Čistá kyselina maslová má molaritu 10,9.
Kyselina maslová je olejovitá bezfarebná kvapalina ľahko rozpustná vo vode, etanole a dietylétere. Možno ju oddeliť z vodnej fázy saturáciou soľami (vysolovaním), napríklad chloridom vápenatým. Dichróman draselný a kyselina sírová ju oxidujú na oxid uhličitý a kyselinu octovú, zásaditý manganistan draselný ju oxiduje na oxid uhličitý. Vápenatá soľ, butyrát vápenatý Ca(C4H7O2)2·H2O, je ako jedna z mála pevných látok menej rozpustná v horúcej vode ako v studenej, túto vlastnosť má napríklad ešte hydroxid vápenatý.
Kyselina maslová má štrukturálny izomér nazvaný kyselina izomaslová (2-metylpropanová).
Me (Mezopotámia)

Me (po sumersky) alebo parsú (po akkadsky) je v mezopotámskej mytológii súhrn božských síl, ktoré umožňujú ovládať prírodný aj nadprirodzený svet. Slovo me je tak množné číslo, ako aj jednotné číslo (všetky sily spolu aj jednotlivá sila aj skupina síl).
Každý text uvádza iné konkrétne me; vymenované sú napríklad v sumerskej skladbe Inanna a Enki: sú to napríklad: kráľovstvo, pastierstvo, najvyššia tiára, najvyššie žezlo, spravodlivosť, klamstvo, sexuálne pojmy, umenie, remeslo, mýtické pojmy atď.
Me je spojené s tzv. Tabuľkami osudu, ktoré oprávňovala boha/bohyňu vykonávať vládu nad svetom.
Me bol atribút, ktorý sa postupne spájal s viacerými božstvami mezopotámskeho panteónu.
Podľa eposu Enúma eliš zaoberajúceho sa stvorením sveta bola držiteľkou Me na začiatku Tiamat, bohyňa predstavujúca chaos pred zavedením Poriadku a vlády mužských božstiev. Jej moc, predstavovaná Tabuľkami osudu, jej bola odňatá bohom Mardukom. Tento epos je však pomerne neskorého dáta. Pred Mardukom Me vlastnili iné božstvá - Enlil, Anu, Ištar aj Enki.
Thierry Henry

Thierry Daniel Henry (* 17. august 1977, Les Ulis, Francúzsko) je francúzsky profesionálny futbalový tréner a bývalý hráč, ktorý je v súčasnosti manažérom klubu Montreal Impact hrajúceho v Major League Soccer. Je považovaný za jedného z najlepších útočníkov v histórii a často je označovaný fanúšikmi a novinármi za najlepšieho hráča v histórii Premier League. V rokoch 2003 a 2004 skončil druhý v ankete Futbalista roka FIFA, a v roku 2003 tiež druhý v ankete Zlatá lopta. Dvakrát bol zvolený hráčom roka v Premier League a šesťkrát v rade sa objavil v tíme roka Premier League. Taktiež bol raz zaradený do FIFA FIFPro World XI a päťkrát do UEFA Team of the Year. Ako bývala hlavná značka Nike, bol jedným z najkomerčnejších futbalistov 0. rokov 21. storočia.
Svoj profesionálny debut mal v Monaku v roku 1994 predtým, ako podpísal zmluvu s talianskym klubom Juventusom. V roku 1999 prestúpil do Arsenalu za 16 miliónov €. Pod trénerom Arsènem Wengerom sa stal plodným strelcom a najlepším strelcom Arsenalu v histórii s 228 gólmi vo všetkých súťažiach. Rekordných štyrikrát bol najlepším strelcom ligy, dvakrát vyhral FA Cup a dvakrát Premier League, vrátane jednej sezóny bez prehry nazývanej "The Invincibles". Posledné dve sezóny v Arsenale bol kapitánom mužstva. V roku 2006 dokázal tím ako kapitán doviesť až do finále Ligy majstrov UEFA. V júni 2007 prestúpil do FC Barcelona. V sezóne 2008/2009 bol kľúčovým hráčom pri zisku historického treble, kedy vyhrali La Ligu, Copa del Rey a Ligu majstrov UEFA. V roku 2010 prestúpil do New York Red Bulls, ktorý hrá v americkej Major League Soccer (MLS). V roku 2012 hosťoval na dva mesiace v Arsenale predtým, ako v roku 2014 ukončil kariéru.
S Francúzskou reprezentáciou získal tituly na Majstrovstvách sveta 1998, Euro 2000 a Pohári konfederácií FIFA 2003. Päťkrát sa stal francúzskym hráčom roka. Bol taktiež nominovaný do tímu turnaja Euro 2000, získal Zlatú loptu a Zlatú kopačku na Pohári konfederácií FIFA 2003 a do All-Star tímu Majstrovstiev sveta 2006. Po Majstrovstvách sveta 2010 ukončil reprezentačnú kariéru so štatistikou 123 zápasov a 51 gólov.
Po ukončení kariéry pokračuje vo futbale ako tréner. Vo februári 2015 sa stal trénerom mládežnického klubu Arsenalu. V roku 2016 sa stal asistentom trénera Belgicka predtým, ako sa stal hlavným trénerom jeho bývalého klubu Monaka v roku 2018. V januári 2019 bol prepustený, a o menej ako rok sa vrátil do MLS ako tréner Montrealu Impact.
Reprezentácia.
Henry debutoval za reprezentáciu v novembri 1997 v zápase proti Južnej Afrike.
Henry bol najlepším strelcom reprezentácie Francúzska na Majstrovstvách sveta v roku 1998, kde francúzi získali zlato. Bol členom tímu na Euro 2000, kde taktiež zvíťazili. V súčasnosti je so 44 gólmi na čele historickej tabuľky strelcov.
Ázijská futbalová konfederácia

Ázijská futbalová konfederácia (po angl. "Asian Football Confederation"), v skratke AFC, je hlavná riadiaca organizácia ázijského futbalu. Reprezentuje 47 národných asociácií ázijských štátov. Jej členom zatiaľ (2019) nie je Abcházsko, Južné Osetsko a Tibet. Je to jedna zo šiestich kontinentálnych federácii pod FIFA.
Členské štáty.
AFC má 47 členských asociácií rozdelených do piatich regiónov.
Právny vzor

Právny vzor je vzor určitého právneho úkonu. 
Právne vzory používajú v praxi právnici ako základnú pomôcku na vyhotovovanie konkrétnych právnych úkonov. Právny vzor však poslúži aj laikovi, pretože mu dáva predstavu o tom, čo by jeho zmluva alebo iný právny úkon mali obsahovať, a tak pomáha budovať lepšie právne povedomie. 
Kvalitne vyhotovený právny vzor by mal obsahovať všetky náležitosti, ktoré pre jeho platnosť požaduje zákon. Napr. náležitosťami kúpnej zmluvy sú: 1.dostatočne presné určenie predmetu kúpy, 2. určenie kúpnej ceny 3. v kúpnej zmluve by mala byť stanovená povinnosť predávajúceho odovzdať predmet kúpy a záväzku kupujúceho predmet kúpy prevziať a zaplatiť zaň predávajúcemu dohodnutú cenu.
Me

Me môže byť:
ME
Me
Me
me môže byť:
Jelena Kostanićová-Tošićová

Jelena Kostanićová-Tošićová (* 6. júl 1981, Split, Chorvátsko) je chorvátska profesionálna tenistka. Počas svojej kariéry vyhrala 8 turnajov WTA vo štvorhre.
Krajské mesto

Krajské mesto môže byť:
Krajské mesto (Česko)

Krajské mesto je v Česku mesto, ktoré je administratívnym centrom niektorého kraja Česka.
Zoznam krajských miest Česko-Slovenska (1960-1990).
Česko:
Slovensko:
Krajské mesto (Slovensko)

Krajské mesto je na Slovensku mesto, ktoré je administratívnym centrom niektorého kraja. Počas Česko-Slovenska to boli len tri mestá, a to Bratislava, Banská Bystrica a Košice. V súčasnosti je na Slovensku 8 krajských miest.
Bartolomejská noc

Bartolomejská noc alebo Parížska krvavá svadba bolo vyvražďovanie hugenotov v Paríži na príkaz kráľa Karola IX. (pri príležitosti svadby sestry kráľa, ktorá mala byť výrazom zmierenia hugenotov a katolíkov) v noci z 23. na 24. augusta 1572, čiže na deň Sv. Bartolomeja. Priamo počas noci zabili vyše 3000 ľudí, v dôsledku noci však vypukli pogromy hugenotov v celej krajine, pri ktorých zomrelo 5 až 10 tisíc ľudí. Touto nocou sa skončilo obdobie zrovnoprávnenia hugenotov a katolíkov, ktoré začalo dva roky predtým.
V auguste 1572 sa Paríž pripravoval na kráľovskú svadbu. Sobáš Margaréty, sestry kráľa Karola IX., a Henricha z rodu Bourbonovcov, dediča kráľovstva Navarry, mala byť po desaťročiach vojen sviatkom zmierenia medzi katolíkmi a hugenotmi. Bola to však len ilúzia. Kráľ a jeho protestantský poradca Gaspard de Coligny pripravovali vojnu na podporu protestantov v Holandsku. Kráľovná matka Katarína Medicejská sa predtým niekoľkokrát pokúsila oba tábory zmieriť. Potom sa však rozhodla pre šokujúce riešenie. V noci na svätého Bartolomeja, 24. augusta, vojaci katolíckeho vojvodu Henricha de Guise začali vraždiť: najprv svadobných hostí z radov hugenotov a potom asi 3000 prominentných hugenotov podľa zoznamu, ktorý vydala Parížska mestská rada.
Mier, ktorý mala nastoliť kráľovská svadba, trval len niekoľko dní. Katarína Medicejská spolu s vodcom katolíkov Henrichom de Guise sa rozhodli vykročiť prví. Obvinili hugenotov zo sprisahania proti kráľovi a za jedinú noc dali povraždiť všetkých zástupcov hugenotov z radov najvyššej šľachty. K vraždeniu a plieneniu sa pridali aj civilisti, jeho obeťou sa stali tisícky ľudí.
Keď sa správa o masakre rozšírila, španielsky kráľ Filip II. sa vraj jediný raz v živote zasmial. Pápež Gregor XIII., ktorý uveril, že šlo o preventívny úder, Bartolomejskú noc privítal slávnostnou omšou v Ríme. Ostatné kráľovské rodiny v Európe vrátane protestantských prijali oficiálne vysvetlenie Paríža, že iba potrestali vinníkov sprisahania proti kráľovi. Nikto neprotestoval, spojenectvo Francúzska bolo cennejšie.
Hugenoti sa však z Bartolomejskej noci ešte pozviechali a mier vo Francúzsku nastolil až o desaťročia neskôr Henrich Navarrský, ktorého svadba s Margarétou predchádzala Bartolomejskej noci. Na trón nastúpil ako Henrich IV. Nestal sa však prvým protestantským kráľom. V mene zmieru prestúpil na katolícku vieru. Zároveň však daroval hugenotom slobodu vyznania. Jeho konverziu nasledovala aj ďalšia šľachta a katolicizmus silnel. Hugenoti za vlády ďalších panovníkov vo Francúzsku definitívne skončili. Ich vieru zakázali a z Francúzska ich vyhnali.
Gumiguta

Gumiguta je siamská živica zo stromu z Indie alebo Cejlónu. Rozpúšťa sa vo vode, kedysi sa používala v akvareli no pre jej jedovatosť sa používa len na farbenie huslí. Má tmavožltú horčicovú farbu.
Pierre Turgeon

Pierre Turgeon (* 28. august 1969, Rouyn-Noranda, Quebec, Kanada) je bývalý kanadský profesionálny hokejista, ktorý naposledy hrával v NHL za klub Colorado Avalanche. Hrával na pozícií centra a patril k najskúsenejším hokejistom v NHL. Hral tiež za tímy Buffalo Sabres, New York Islanders, Montreal Canadiens, St. Louis Blues, a Dallas Stars. Pierre je mladším bratom Sylvaina Turgeona, tiež hráča NHL.
Bol draftovaný v roku 1987 tímom Buffalo Sabres ako celkovo prvý výber. Do roku 1991 hral za Buffalo, pričom v jeho tretej sezóne dokázal prekonať 100-bodovú hranicu. V ďalšom pôsobení pokračoval v drese New York Islanders, kam bol vymenený spolu s Benoitom Hogueom, Uwe Kruppom a Dave McLlwainom.
Aq

aq alebo Aq môže byť:
AQ môže byť:
Nicolaus Otto

Nicolaus August Otto (* 14. jún 1832, Holzhausen an der Haide, Nemecko – † 26. január 1891, Kolín nad Rýnom) bol nemecký strojný konštruktér a vynálezca spaľovacieho motora, ktorý je po ňom nazývaný ako Ottov motor.
Alkohol

Alkohol môže byť:
Mandarínka

Mandarínka môže byť:
Kyselina azidovodíková

Kyselina azidovodíková (tiež azoimid, kyselina dusíkovodíková), HN3, je bezfarebná, ostro páchnuca, nestála, jedovatá kvapalina. Je extrémne explozívna už pri laboratórnych podmienkach.
Jej soli nazývame azidy. Alkalické azidy sú stále, kým azidy ťažkých kovov sú veľmi explozívne.
Príprava.
Pripraviť ju môžeme vytlačením z jej solí silnou kyselinou, väčšinou sa používa koncentrovaná kyselina sírová a azid sodný:
Toxicita.
Kyselina azidovodíková je veľmi jedovatá, pôsobí ako protoplazmatický jed, silno dráždi sliznice a má neznesiteľný zápach, vďaka čomu je pravdepodobnosť náhodnej otravy veľmi malá. Pri inhalácii malého množstva sa v nose vyvinie pocit tlaku. Smrteľná dávka je menej ako 5 mg na 1 kg telesnej hmotnosti. Medzi príznaky otravy patrí bolesť hlavy, nevoľnosť, závraty a pokles krvného tlaku pri zvýšenom pulze.
Európsky ombudsman

Európsky ombudsman je ombudsman (verejný ochranca práv) menovaný Európskym parlamentom na obdobie jeho funkčného obdobia. Je oprávnený prijímať sťažnosti od ktoréhokoľvek subjektu s bydliskom alebo sídlom na území Únie, ktoré sa týkajú nesprávností v činnosti orgánov EÚ (s výnimkou súdnej činnosti Európskeho súdneho dvora). Na základe týchto sťažností a z vlastnej iniciatívy prešetruje situáciu. 
Orgány EÚ sú povinné poskytnúť všetky informácie a dokumenty o ktoré požiada. Ombudsman vykonáva svoju funkciu celkom nezávisle. Jeho sídlom je Štrasburg. Európsky ombudsman bol zriadený na základe Maastrichtskej zmluvy v roku 1992. Prvým európskym ombudsmanom bol Jacob Södermann (Fínsko). Jeho nástupcom bol od 1.4.2003 do roku 2013 Grék P. Nikiforos Diamandouros. Súčasným ombudsmanom je Írka Emily O'Reilly.
Ján Adam Rayman

Ján Adam Rayman (tiež "Johann Reiman", lat. "Ioannes Reimanus", maď. "Rayman János"; * 23. apríl 1690, Prešov† 23. apríl 1770, Prešov) bol slovenský lekár, infekcionista, imunológ, farmaceut a polyhistor, mestský lekár mesta Prešova a župný lekár Šarišskej župy.
V roku 1699 mu umiera otec Ján Rayman, lekárnik. Matka, Alžbeta (rod. Rothová) sa znovu vydala za Jana Samuela Willicha, s ktorým naďalej zveľaďovala lekáreň. Mladý J.A. Rayman teda vyrastal v lekárnickom prostredí, ktoré ho ovplyvnilo aj vo výbere povolania.
Absolvoval štúdium farmácie na prešovskom evanjelickom kolégiu. V štúdiu pokračoval na Leidenskej univerzite v Holandsku, kde absolvoval medicínu v rokoch 17091712. Názov jeho dizertačnej práce bol "O základoch priebehu rozmanitých chorôb a ich rozmanitej liečbe (De praecipuis diversitatis morborum fundamentis et curatione diversa)"; obhájil ju 16. decembra 1712.
Roku 1713 začal pracovať v Prešove ako mestský lekár. V roku 1714 sa oženil so Žofiou Wachsmannovou, s ktorou neskôr mali 7 detí. Prevzal vedenie lekárne po nevlastnom otcovi, ktorý zomrel v roku 1710 na morovú epidémiu, ktorá vtedy zasiahla mesto. Zároveň viedol veľkoobchod s liečivami, exotickým ovocím a korením a tokajským vínom. Vďaka jeho profesionálnym i ľudským kvalitám sa tešil medzi Prešovčanmi takej obľube, že mu mesto odpustilo platenie daní a bol prijatý do stavu šľachtického.
V roku 1719 bol vymenovaný za člena cisárskej Leopodínsko-Karolínskej akadémie (ekvivalent dnešnej Akadémie vied).
V roku 1720 vykonal na vlastnej dcére očkovanie proti pravým kiahňam ("Variola") vmasírovaním hnisu z kiahničky jej chorého brata do kožného rezu na ramene. Očkovanie v nasledujúcich rokoch s úspechom opakoval na viacerých pacientoch. Svetové prvenstvo je však v medicínskej literatúre priznávané anglickému lekárovi a fyziológovi Edwardovi Jennerovi, ktorý tieto pokusy vykonal nezávisle od J.A. Raymana o 76 rokov neskôr, v roku 1796. Jenner zaviedol aj pojem vakcinácia a vakcína, prvý použil termín vírus a prvý úmyselne vpichol predtým očkovanému dieťaťu infekčnú dávku vírusu, aby dokázal, že očkovaný človek na kiahne neochorie.
Rayman za svoj život napísal niekoľko desiatok lekárskych prác, najčastejšie o infekčných chorobách. Okrem pravých kiahní sa zaoberal aj bacilárnou dyzentériou, osýpkami, šarlachom, besnotou a jej prenosom zo zvierat na človeka a i.
Okrem medicíny, farmácie a obchodu sa Rayman venoval meteorológii (po prvýkrát v Rakúsko-Uhorsku pravidelne meral a zaznamenával dennú teplotu vzduchu), chémii (vykonával chemický rozbor minerálnych vôd podľa vlastných postupov) a ďalším prírodným vedám.
Jeho meno dnes nesie Reimanova ulica v Prešove (spája Masarykovu a Východnú), Fakultná nemocnica J. A. Raymana, Gymnázium J. A. Raymana. Všetky uvedené inštitúcie sú v Prešove.
Ngô Đình Diệm

Ngô Đình Diệm (hán nôm 吳廷琰), prezývaný (prezident) Diem, (* 3. január 1901, Hue – † 2. november 1963, Saigon) bol vietnamský katolícky vodca, v rokoch 1955-63 prvý prezident Južného Vietnamu. V roku 1955 urobil z Južného Vietnamu republiku, kde vládol ako diktátor. Nedokázal sa vysporiadať s narastajúcim komunistickým partizánskym hnutím (NFOJV). V krajine prideľoval vysoké funkcie svojim obľúbencom a členom svojej rodiny. Významnú úlohu v chode krajiny získal jeho brat Ngo Dinh Nhu, ktorý viedol tajnú políciu. Nhuove zásahy proti budhistom na jar a v lete 1963 spôsobili nárast počtu Diemových odporcov. Po tom, čo Diem pokračoval v odmietaní potrebných reforiem došlo s tichým súhlasom predstaviteľov USA k vojenskému prevratu. Generáli 1. novembra 1963 zvrhli Diemovu vládu. Diem bol zavraždený spolu so svojim bratom 2. novembra 1963.
Jaroslava Abrahámová-Mihočková

Jaroslava Abrahámová-Mihočková, rod. Mihočková (* 12. jún 1971, Bratislava, ČSSR) je bývalá slovenská stolná tenistka, ktorá reprezentovala ČSFR v dvojhre (spolu s Češkou Mariou Hrachovou) na Letných olympijských hrách v roku 1992 v Barcelone, kde skončila na 9. mieste.
Ako juniorka získala na majstrovstvách Európy (ME) jednu zlatú a tri bronzové medaily – 3. miesto na ME 1985 v Haagu, 1. miesto na ME 1986 v Louvain-la-Neuve a dve 3. miesta na ME 1987 v Aténach (v dvojhre a v štvorhre).
Ofenzíva

Ofenzíva môže byť:
Opakom je defenzíva.
Vatelín

Vatelín je jemný, riedky, syntetický materiál veľmi podobný vate. Vyrába sa z PES (polyester) vláken (mikrovlákno, alebo duté vlákno) 75 - 95 % a 5 - 25 % akrylátového spojiva. 
Používa sa ako tepelný a zvukový izolant, a ako výplňový materiál.
Použitie: odevný priemysel (v zimných odevoch), čalúnický priemysel, výroba nealergických prikrývok a vankúšov. 
Používa sa aj v reproduktorových sústavách na obloženie vnútorných stien ozvučníc ako tlmiaci materiál.
Poručík

Poručík je vojenská hodnosť. V mnohých ozbrojených silách je to najnižšia dôstojnícka hodnosť.
Ozbrojené sily Slovenskej republiky.
Je to prvá dôstojnícka hodnosť. Na získanie hodnosti poručík je podmienkou ukončené bakalárske vzdelanie. Toto vzdelanie môže byť uskutočnené na Akadémii ozbrojených síl generála Milana Rastislava Štefánika v Liptovskom Mikuláši. Počas štúdia zastáva funkciu kadeta a hodnosť vojak 1. stupňa. Po úspešnom ukončení štúdia je absolvent vymenovaný do hodnosti poručík a prijatý do dočasnej štátnej služby. Od roku 2021 bude každý dôstojnik povinný mať aj II. stupeň vysokej školy.
Do ukončeného prvého roku služby má poručík hodnostný plat 1 073 € (v r. 2017) a každý rok rastie. V OSSR má poručík na náplecníku jednu zlatú hviezdu bez lemovania.
Pôvod.
Vojenské porekadlo hovorí: Poručík je odvodený od výrazu „byť po ruke“, nie od slova „porúčať“.
V historických armádach býval služobne mladší dôstojník pobočníkom, pomocníkom, adjutantom, služobne starších alebo vyššie postavených dôstojníkov, ktorým pomáhal pri výkone funcie, sprevádzal ich a v prípade potreby aj chránil a bránil – bol im k dispozícii, bol „po ruke“.
Výraz „poručík“ a jeho jazykové varianty (chorvatsky poručnik, poľsky porucznik, slovinsky poročník) sa vyskytuje len v slovanských jazykoch.
V mnohých armádach sa ekvivalentná hodnosť nazýva Lieutenant (ang.; fr.) alebo jazykovým variantom tohto výrazu. Výraz sa odvodzuje od francúzskeho „lieu tenant“ alebo latinského „locum tenens“ v oboch prípadoch to znamená „miesto držiaci/zaberajúci“, teda 
zástupca alebo miestodržiteľ. V neprítomnosti iného vyššie postaveného alebo staršieho dôstojníka potom poručík – lieutenant – ako najmladší dôstojník velil danej jednotke, bol teda „druhý vo velení, druhý v poradí velenia“.
V taliansky, španielsky a portugalsky hovoriacich krajinách sa ekvivalentná hodnosť označuje „tenente“; „teniente“ – význam sa opäť odvodzuje od latinského „locum tenens“.
Atom Heart Mother

Atom Heart Mother je jeden z albumov v štýle progresívneho rocku od skupiny Pink Floyd, ktorý bol vydaný v roku 1970. 
"The Amazing Pudding".
Názov albumu je podľa jeho titulnej skladby, ktorá mala pôvodný názov „The Amazing Pudding“. Názov skladby bol zmenený, keď potrebovali na zmluvu napísať oficiálny názov pre skladbu. Nevedelo ich nič napadnúť, no zrak im padol na noviny, v ktorých bol článok o 56 ročnej žene, matke, ktorá mala na srdci atómový strojček s titulkou „Nuclear Drive for Woman's Heart “, ktorý inšpiroval k názvu „Atom Heart Mother“.
Nahrávanie.
Album bol nahraný v štúdiu Abbey Road, Londýn v Anglicku. Dosiahol prvú priečku v Spojenom Kráľovstve (UK) a 55. miesto v rebríčkoch v USA. V marci 1994 dostal v USA zlatú platňu. Remastrované CD bolo vydané v roku 1994 v UK a roku 1995 v USA.
Obal albumu.
Na originálnom obale albumu je vyobrazená obyčajná krava na obyčajnej pastve, ktorá nie je žiadnym pojítkom so žiadnou nahrávkou, ktoré sa na ňom nachádzajú. Predstavuje psychedelický priestor, v ktorom bol zaškatuľkovaný Pink Floyd tej doby. Skupina chcela albumom vyjadriť všetky hudobné štýly bez toho aby nejaký obrázok na obale zvýrazňoval jeden z nich. Autor obalu Storm Thorgerson vravel, že sa iba viezol autom po vidieku a cestou odfotografoval prvú vec, ktorú vtedy uvidel. Krava mala meno "Barnhill III".
Nahrávky.
Najdlhšie dve skladby albumu sú progresívne diela z raného obdobia skupiny, keď Pink Floyd hral skladby podobné "A Saucerful of Secrets".
Najdlhšia skladba, „Atom Heart Mother Suite“, ktorá sa nachádzala na celej jednej časti vinylového albumu je kompozične rozdelená do šiestich častí:
Druhá najdlhšia skladba je „Alan’s Psychedelic Breakfast“. Ťažko povedať, či je to ešte skladba, ale skupina s ňou vystúpila aj na viacerých vystúpeniach. Začína to kvapkaním vody, Alan Stiles si pripraví raňajky a schrúme ich... má to tieto tri časti:
Na albume sú ešte tri päťminútové autorské skladby:
Desiatnik (hodnosť)

Desiatnik je vojenská hodnosť, hierarchicky zaradená medzi mužstvo. V Ozbrojených silách Slovenskej republiky je to tretia najnižšia vojenská hodnosť.
Eugen Vángel

Eugen Vángel (známy aj ako JUDr. Jenö Vángel) – (* 16. apríl 1864, Perkáta, Rakúske cisárstvo, dnes Maďarsko – † 29. december 1917, Budapešť, Maďarsko) bol menej známy maďarský entomológ, prevažne lepidopterológ, ktorého práca má význam i pre slovenskú entomológiu. 
Životopis.
Narodil sa v Perkáte v strednom Maďarsku. Po škončení škôl pôsobil v civilnom zamestnaní ako právnik. 
Entomológii sa venoval amatérsky. Svoje entomologické práce publikoval hlavne v maďarskom entomologickom časopise "Rovartani lapok". Pre entomológiu Slovenska má význam ako autor ktorý zozbieral, evidoval a publikoval veľanálezov motýľov aj z územia Slovenska. 
Zomrel v Budapešti a jeho zbierka hmyzu je uložená v "Maďarskom národnom múzeu" v Budapešti.
Karl Schawerda

MUDr. Karl Schawerda alebo Carl Schawerda (* 4. február 1869, Újezd na Moravě† 11. september 1945, Viedeň) bol významný, ale menej známy rakúsky lekár českého pôvodu. Gynekológ a entomológ – lepidopterológ, ktorý sa venoval hlavne výskumu nočných motýľov, ale má význam tiež ako autor opisu niektorých nových individuálnych foriem pri druhu jasoňa červenookého ("Parnassius apollo" Linnaeus, 1758).
MUDr. Karl Schawerda sa narodil v Újezdě na Morave v Česku 4. hebruára 1869 v rodine železničného inžiniera. Po skončení základného a stredného vzdelania pokračoval v štúdiu na univerzite vo Viedni, kde študoval medicínu. Po promóciách v roku 1894 pôsobil ako lekár – gynekológ. Spočiatku pôsobil asi 4 roky v Allgemeinen Krankenhaus a v St. Anna Kinderhospital. Neskôr pracoval ako gynekológ a pôrodník vo Viedni. V svojej praxi dosiahol hodnosť, označovanú ako „Obermedizinalrat“ – „vrchný zdravotnícky radca“.
Počas svojho života sa zaoberal ako svojim koníčkom entomológiou. Opísal viacero nových druhov motýľov, z ktorých majú význam napr.: "Horisme laurinata" Schawerda, 1919, "Dendrolimus pini" ssp. "iberica" Schawerda, 1926, "Hadena consparcatoides" Schawerda, 1928, "Charissa predotae" Schawerda, 1929, "Noctua interjecta" ssp. "caliginosa" Schawerda, 1919, "Noctua interjecta" Schawerda, 1919, "Scirpophaga xanthopygata" Schawerda, 1922, "Artimelia latreillei" ssp. "lusitanica" Schawerda, 1934, "Neocrambus wolfschlaegeri" Schawerda, 1937, "Antonechloris sardinica" Schawerda, 1934, "Lozotaenia straminea" Schawerda, 1936, "Aglia tau" ssp. "hemitaenia" Schawerda, 1924, "Achlya hoerburgeri" Schawerda, 1924, "Caradrina clara" Schawerda, 1928, "Chesisa zuellichi" Schawerda, 1939, "Diaphora luctuosa" ssp. "djamila" Schawerda, 1910, "Hada nana" ssp. "nevadensis" Schawerda, 19??, "Chesias pinkeri" Schawerda, 1939, a pod.
Jeho menom bolo pomenovaných viacero druhov, prípadne foriem motýľov.
Okrem zbierania a opisu nových druhov a poddruhov motýľov robil tiež faunistický výskum a zozbieral značnú zbierku motýľov, ktorá mala asi 50 000 exemplárov. T. č. je z časti táto zbierka uložená v Naturhistorisches Museum vo Viedni. Menšia časť jeho zbierky, hlavne palearktické druhy skupiny malých motýľov ("Microlepidoptera") je uložená v rámci zbierky H. G. Amsela od roku 1937 v Übersee-Museum v Brémach.
Dr. Karl Schawerda zomrel 11. septembra 1945 vo Viedni.
Biely dom (rozlišovacia stránka)

Biely dom môže byť:
Haluz

Haluz môže byť:
Aiko Nakamurová

Aiko Nakamurová, jap." 中村藍子 - Nakamura Aiko", angl. "Aiko Nakamura" (* 28. december 1983, Osaka, Japonsko) je súčasná japonská profesionálna tenistka . Počas svojej profesionálnej kariéry vyhrala 2 turnaje ITF v dvojhre a 2 turnaje vo štvorhre.
Viktorija Fiodorovna Azarenková

 
 
Viktorija Fiodorovna Azarenková (, ; * 31. júl 1989, Minsk, Sovietsky zväz) je súčasná bieloruská profesionálna tenistka. Počas svojej kariéry vyhrala 17 turnajov WTA v dvojhre a 6 turnajov vo štvorhre. Výborné výkony a víťazstvo vo finále Australian Open 2012, ktoré obhájila v nasledujúcom roku 2013, ju vyniesli na vrchol ženského singlového rebríčka.
Maria Elena Camerinová

Maria Elena Camerinová (* 21. marec 1982, Brindisi, Taliansko) je súčasná profesionálna talianska tenistka. Počas kariéry vyhrala 3 tunaje WTA vo štvorhre.
Romeo, Júlia a tma (novela)

Romeo, Júlia a tma je novela českého spisovateľa Jana Otčenáška z roku 1958. Ide o novelu o tragickom príbehu Pavla a židovského dievčaťa Ester v období heydrichiády.
Doba Protektorátu priniesla do literatúry mnoho diel. Poviedky Jana Drdu, z ktorej najsilnejšia je Vyšší princíp, diela Bohumila Hrabala a mnoho iných. Dielo, ktoré je o láske, dielo, v ktorom cítiť napätie od začiatku do konca. Hlavnými postavami sú Pavel a Ester. Obaja sú do seba zamilovaní a neskutočne sa boja gestapa. 
Hlavný hrdina.
Pavel.
18 ročný Pavel, ktorý je ešte vo veku dospievania, ani netuší, že si sadne k svojej láske. Chlapec nenávidiaci dobu heydrichiády si sadne k dievčaťu, ktoré plače. "„Ach, zrejme ju niekto nechal a teraz chce skočiť pod vlak.“" Pomyslí si. 
Pavlov názor na prísediacu sa zmení hneď potom ako na nej uvidí žltú hviezdu. Chytí ju za ruku a mysľou mu čosi preblysne. Skryje ju. Spomínaný čin možno hodnotiť ako prvok existencializmu. 
Ester.
Ester je hanblivé dievča, v jej srdci sa však skrýva žiarivé teplo, ktoré zo začiatku nepatrí nikomu s výnimkou rodiny. Hovorí o svojej rodine, ktorá sa má „dobre“ v Terezíne. Neskôr do svojho srdca pustí Pavla a ani netuší, koľko problémov mu urobí.
Charakteristika diela.
Pavel sa začne o Ester starať a obaja sa do seba nežne zamilujú. Začnú sa o seba báť. Pavel nepovie doma o Ester, bojí sa reakcie rodičov. Rodičom často klame. Vymyslí si, že šiel za kamarátom. Nevie svoje tajomstvo vyzradiť nikomu, ani sebe v zrkadle. 
Autor si všíma aj náladu miestneho, pražského obyvateľstva. Píše o ľuďoch, ktorý si v čase biedy vedeli pomôcť. Píše však aj o kolaborantoch a odsudzuje ich. Podľa neho ľudia, ktorí pomáhajú gestapu, udávajú iných, nemajú v slušnej spoločnosti, čo robiť. Komentuje svoj názor aj výrokom jedného obyvateľa domu, kde Pavel spolu s rodinou žije. „"Já taky nejsem žádny Jánošík, to mi hergot věř, ale jsou chvíle, kdy člověk musí ukázat, že je vůbec člověkem, má-li se ještě vůbec kdy podívat slušným lidem do očí.“"
Otčenášek je autorom, ktorý píše o reakcii obyvateľstva voči Lidiciam. Keď sa Pavel o Lidiciach dozvie, nevie čo má robiť. Autor píše realisticky, ba až naturalisticky aké gestapo bolo. Názor Jana Otčenáška voči nacizmu cítiť aj vo výroku "„Po tých Lidicích ma už nepřekvapí ničím.“" 
Dielo bolo sfilmované. Pavla si zahral legendárny Ivan Mistrík a Ester Daniela Smutná.
Mídú (Dálu)

Mídú () je jeden z obývaných ostrovov na atole Dálu na Maldivách. Počet obyvateľov je 1 152 (jún 2006), dĺžka ostrova 450 m, šírka 275 m. Vzdialenosť od hlavného mesta Male je 140,85 km. Je najsevernejším obývaným ostreovom na atole. hlavným ekonomickým odvetvým je rybolov. Rozbehla sa výstavba domov, kvôli ich nedostatku, ktoré sa využívajú aj v turistickom ruchu (od roku 1998).
Na ostrove sú štyri mešity, dve pre mužov (Majid Salam a Masjid Zikra) a dve pre ženy. Na ostrove je súd, a zdravotné stredisko, škola a vyššia škola. Na ostrove je prírodný prístav.
Ostrov bol poničený počas cunami v roku 2004. Na ostrove nie je pozemný telefón, no je tam mobilná sieť, a dve telefónne búdky.
Rinbudú

Rinbudú () je jeden z obývaných ostrovov na atole Dálu na Maldivách. Počet obyvateľov je 717 (jún 2006), dĺžka ostrova 950 m, šírka 325 m. Vzdialenosť od hlavného mesta Male je 153,72 km.
Vání

Vání () je jeden z obývaných ostrovov na atole Dálu na Maldivách. Počet obyvateľov je 449 (jún 2006), dĺžka ostrova 630 m, šírka 475 m. Vzdialenosť od hlavného mesta Male je 169,69 km.
Tá

Tá (angl. "Thaa") je atol na Maldivách. Hlavné mesto atolu je Vémandú. Skladá sa zo 66 ostrovov, z toho 13 je obývaných. Počet obyvateľov je 11 994 . Atol riadi Ahmed Shareef Adam. Tento administratívny atol sa rozkladá len na jednom prírodnom atole Kolumadulu.
Buruní

Buruní () je jeden z obývaných ostrovov na atole Tá na Maldivách. Počet obyvateľov je 564 (jún 2006), dĺžka ostrova 1 450 m, šírka 325 m. Vzdialenosť od hlavného mesta Male je 185,64 km.
Okres Benešov

Okres Benešov je okres v Stredočeskom kraji. Jeho sídlom je mesto Benešov. Má rozlohu , 91 074 obyvateľov a hustotu zaľudnenia 62 obyv./km². Obsahuje 114 obcí, z čoho je 10 miest.
Mestečko (typ obce)

Mestečko je bežný slovenský preklad právneho typu obce na rozhraní medzi dedinou a mestom či mesta s neúplnými mestskými právami (najmä právom usporadúvať pravidelné trhy), ktorý sa vyskytuje v mnohých krajinách. V minulosti tu na rozdiel od mesta bolo oveľa viac zastúpené poľnohospodárstvo. 
V Uhorsku – vrátane Slovenska – sa takéto sídlo volalo oficiálne (po latinsky) "oppidum" (14./15. storočie až 1871; po maďarsky "mezőváros" – doslova „poľné mesto“), podrobnosti pozri pod oppidum (Uhorsko). 
V Rakúsku sa nazýva(lo) "Marktgemeinde" (doslova „trhová obec“). V iných nemecky hovoriacich oblastiach sa nazýva(lo) "Flecken, Marktflecken, Markt" a podobne. 
V Česku sa nazýva(lo) "městečko", od 16. storočia aj "městys" (14. storočie až 50. roky 20. storočia a znova zavedené v roku 2006). 
V Dánsku sa nazývalo "flække", vo Švédsku "köping". Francúzsky historický ekvivalent je približne "bourg", anglický "borough".
Dijamingili

Dijamingili () je jeden z obývaných ostrovov na atole Tá na Maldivách. Počet obyvateľov je 767 (jún 2006), dĺžka ostrova 475 m, šírka 310 m. Vzdialenosť od hlavného mesta Male je 205,38 km.
Gádiffusi

Gádiffusi () je jeden z obývaných ostrovov na atole Tá na Maldivách. Počet obyvateľov je 593 (jún 2006), dĺžka ostrova 650 m, šírka 360 m. Vzdialenosť od hlavného mesta Male je 215,88 km.
Guraidú (Tá)

Guraidú () je jeden z obývaných ostrovov na atole Tá na Maldivách. Počet obyvateľov je 1 834 (jún 2006), dĺžka ostrova 775 m, šírka 375 m. Vzdialenosť od hlavného mesta Male je 206,74 km.
Hirilandú

Hirilandú () je jeden z obývaných ostrovov na atole Tá na Maldivách. Počet obyvateľov je 1 003 (jún 2006), dĺžka ostrova 1 275 m, šírka 750 m. Vzdialenosť od hlavného mesta Male je 215,26 km.
Kandúdú

Kandúdú () je jeden z obývaných ostrovov na atole Tá na Maldivách. Počet obyvateľov je 574 (jún 2006), dĺžka ostrova 1 775 m, šírka 600 m. Vzdialenosť od hlavného mesta Male je 215,86 km.
Kinbidú

Kinbidú () je jeden z obývaných ostrovov na atole Tá na Maldivách. Počet obyvateľov je 1 238 (jún 2006), dĺžka ostrova 930 m, šírka 675 m. Vzdialenosť od hlavného mesta Male je 228,05 km.
Okres Beroun

Okres Beroun je okres v Stredočeskom kraji. Jeho sídlom je mesto Beroun. Má rozlohu , 78 458 obyvateľov a hustotu zaľudnenia 119 obyv./km². Obsahuje 85 obcí, z toho 6 miest a 4 mestečká.
Okres Brno-mesto

Okres Brno-mesto () je okres v Juhomoravskom kraji. Jeho sídlom je mesto Brno. Rozloha okresu je , počet obyvateľov je 367 757, hustota zaľudnenia je 1 593 obyvateľov na . Obsahuje iba mesto Brno.
Okres Brno-mesto je obklopený okresom Brno-venkov.
Okres Brno-venkov

Okres Brno-venkov () je okres v Juhomoravskom kraji. Sídlom okresného úradu bolo mesto Brno, ktoré však do okresu nikdy nespadalo, pretože tvorí vlastný okres Brno-mesto. Rozloha okresu je , počet obyvateľov je 198 379, hustota zaľudnenia je 132 obyv./km². V okrese Brno-venkov je 187 obcí, z toho 13 miest a 7 mestečiek.
Okres Bruntál

Okres Bruntál je okres v Moravskosliezskom kraji. Jeho sídlom je mesto Bruntál. Rozloha okresu je , počet obyvateľov je 97 868 a hustota zaľudnenia je 64 obyv./km²). V okrese Bruntál je 67 obcí, z toho 9 miest.
Rozkladá sa na severnej Morave a v Sliezsku. V rámci kraja susedí na východe s okresom Opava, ďalej na juhu hraničí s okresom Olomouc na západe s okresmi Šumperk a Jeseník. Na severe je okres vymedzený štátnou hranicou s Poľskom.
Madifusi (Tá)

Madifusi () je jeden z obývaných ostrovov na atole Tá na Maldivách. Počet obyvateľov je 877 (jún 2006), dĺžka ostrova 900 m, šírka 400 m. Vzdialenosť od hlavného mesta Male je 203,10 km.
Modus (najčastejšia hodnota)

Modus alebo modálna hodnota alebo najpravdepodobnejšia hodnota je tá hodnota kvantitatívneho znaku štatistického súboru, ktorá má najvyššiu relatívnu frekvenciu, teda sa vyskytuje najčastejšie. Je to jeden z druhov strednej hodnoty a jedna z charakteristík štatistického súboru. 
Napríklad v súbore "M" = {1, 2, 2, 5, 8, 9} je modus číslo 2. 
Matematický vzorec.
Modus stanovíme interpoláciou vzhľadom k početnosti v susedných intervaloch:
formula_1
kde formula_2 je rozpätie modálneho intervalu;
formula_3 je dolná hranica modálneho intervalu;
formula_4 je početnosť predchádzajúceho intervalu;
formula_5 je početnosť nasledujúceho intervalu.
Omadú (Tá)

Omadú () je jeden z obývaných ostrovov na atole Tá na Maldivách. Počet obyvateľov je 694 (jún 2006), dĺžka ostrova 1 075 m, šírka 300 m. Vzdialenosť od hlavného mesta Male je 229.07 km.
Riečka (prítok Veselianky)

Riečka je potok na hornej Orave, na území okresu Námestovo. Je to ľavostranný prítok Veselianky, meria 4,7 km a je tokom V. rádu. 
Preteká geomorfologickým celkom Podbeskydská vrchovina, kde aj pramení juhovýchodne od kóty 942,8 m v nadmorskej výške približne Od prameňa tečie najprv juhojuhovýchodným smerom, priberá krátky prítok zľava spod Brestovky () a sprava spod Spálenej (). Potom sa stáča juhozápadným smerom a postupne priberá: pravostranný prítok z východného svahu Výsypkovej (), ľavostranný prítok zo západného svahu Belkovky (), pravostranný prítok zo severného svahu Pálenice () a opäť ľavostranný prítok z južného svahu Belkovky. Napokon ešte priberá krátky prítok zľava zo západného svahu Slepčianky () a severne od obce Oravská Jasenica ústi v nadmorskej výške cca do Veselianky.
Kraj (Česko)

Kraj v Česku je najvyššia samosprávna jednotka. V súčasnosti existuje v Česku 14 samosprávnych krajov. Z nich 7 leží celým svojím územím plne v Čechách. Ďalšie 4 pretíná hranica Čiech a Moravy, ide o Juhočeský, Pardubický, Vysočinu a čiastočne aj o Juhomoravský kraj. Celý na Morave sa nachádza len Zlínsky kraj a ako na Morave tak v Sliezsku sa rozliehajú Olomoucký a Moravsko-sliezsky kraj.
Rakovec (prítok Veselianky)

Rakovec je potok na hornej Orave, na území okresu Námestovo. Je to pravostranný prítok Veselianky, meria 3 km a je tokom V. rádu.
Pramení v Podbeskydskej vrchovine, severne od kóty 986,3 m a východne od obce Beňadovo v nadmorskej výške cca 890 m n. m. Sprvu tečie na severovýchod, zľava priberá prítok z oblasti Havrilky a stáča sa na východ. Sprava potom priberá tri prítoky, najprv prítok (1,7 km) zo severného svahu Nižnej Poperačky (1 036,1 m n. m.), potom prítok zo severozápadného svahu Mrázovej (1 000,1 m n. m.) a nakoniec prítok zo severného svahu Mrázovej. Od jeho sútoku sa stáča severovýchodným smerom a neďaleko obce Oravské Veselé ústi v nadmorskej výške približne 689 m n. m. do Veselianky.
Okres Česká Lípa

Okres Česká Lípa je okres v Libereckom kraji. Jeho sídlom je mesto Česká Lípa. Rozloha okresu je , počet obyvateľov je 102 592, hustota zaľudnenia je 95 obyvateľov na . V okrese Česká Lípa je 57 obcí, z toho 11 miest a 1 mestečiek.
Okres Děčín

Okres Děčín je okres v Ústeckom kraji. Jeho sídlom je mesto Děčín. Rozloha okresu je , počet obyvateľov je 134 090, hustota zaľudnenia je 147 obyvateľov na . V okrese Děčín je 52 obcí, z toho 14 miest.
Okres Domažlice

Okres Domažlice je okres v Plzenskom kraji. Jeho sídlom je mesto Domažlice. Rozloha okresu je , to je 4. najväčší okres v Plzenskom kraji. V okrese Domažlice je k 85 obcí, z toho 8 miest a 1 mestečko.
Okres Frýdek-Místek

Okres Frýdek-Místek je okres na rozhraní Moravy a Sliezska v juhovýchodnej časti Moravskosliezskeho kraja. Jeho sídlom je mesto Frýdek-Místek. Rozloha okresu je , počet obyvateľov je 209 326, hustota zaľudnenia je 173 obyvateľov na . V okrese Frýdek-Místek je 72 obcí, z toho 6 miest.
CONCACAF

CONCACAF (, ), je hlavná riadiaca organizácia severoamerického, stredoamerického a karibského futbalu.
Reprezentuje 41 národných asociácií severoamerických, stredoamerických a karibských štátov. Jej členmi zatiaľ (2016) nie sú holandské ostrovy Saba a Svätý Eustach, francúzske zámorské územia Svätý Bartolomej a Saint Pierre a Miquelon a ani dánsky ostrov Grónsko. CONCACAF je jedna zo šiestich kontinentálnych federácii pod FIFA.
Okres Havlíčkův Brod

Okres Havlíčkův Brod je okres v kraji Vysočina. Jeho sídlom je mesto Havlíčkův Brod. Rozloha okresu je , počet obyvateľov je 94 919, hustota zaľudnenia je 75 obyvateľov na . V okrese Havlíčkův Brod je 120 obcí, z toho 8 miest a 7 mestečiek.
Okres Hodonín

Okres Hodonín je okres v juhovýchodnej časti Juhomoravského kraja. Jeho sídlom je mesto Hodonín. Rozloha okresu je , počet obyvateľov je 157 711 a hustota zaľudnenia je 143 obyvateľov na . V okrese Hodonín je 82 obcí, z toho 8 miest.
Okres Hradec Králové

Okres Hradec Králové je okres v Královohradeckom kraji. Celé územie okresu leží v Čechách.
Jeho sídlom je mesto Hradec Králové. Rozloha okresu je , počet obyvateľov je 160 107 a hustota zaľudnenia je 180 obyvateľov na . V okrese Hradec Králové je 104 obcí, z toho 6 miest.
Okres Cheb

Okres Cheb je okres v Karlovarskom kraji. Je to najzápadnejšie položený okres Česka.
Jeho sídlom je mesto Cheb. Rozloha okresu je , počet obyvateľov je 93 112 a hustota zaľudnenia je 89 obyvateľov na . V okrese Cheb je 40 obcí, z toho 10 miest.
Vahanovský potok

Vahanovský potok je potok na hornej Orave, na území okresu Námestovo. Je to ľavostranný prítok Magurského Mútnika, má dĺžku 4,2 km a je tokom VI. rádu.
Prameň.
Pramení v Podbeskydskej vrchovine, na západnom svahu Kopanice (922,1 m n. m.) v nadmorskej výške cca 875 m n. m. 
Opis toku.
Najprv tečie západným smerom, sprava priberá krátky prítok z juhovýchodného svahu Vahanovho vrchu (918,4 m n. m.), zľava prítok z lokality Za Vahanovom, sprava prítok z južného svahu Oleksovky (896,0 m n. m.) a znovu zľava prítok prameniaci západne od kóty 942,8 m. Následne sa potok stáča na severozápad, vstupuje do Podbeskydskej brázdy a z pravej strany priberá najprv prítok z južného, potom zo západného svahu Olexovky. Napokon sa stáča západným smerom, sprava priberá ešte prítok prameniaci južne od kóty 825,9 m a východne od obce Oravské Veselé ústi v nadmorskej výške 723,1 m n. m. do Magurského Mútnika.
Okres Chomutov

Okres Chomutov je okres v Ústeckom kraji. Jeho sídlom je mesto Chomutov. Rozloha okresu je , počet obyvateľov je 125 231 a hustota zaľudnenia je 134 obyvateľov na . V okrese Chomutov je 44 obcí, z toho 7 miest.